Budite li se svi sa željom da pritisnete tipku za odgodu alarma?
Je li ta borba da budemo odrasli stvarnija od stvarnosti?
Ne znate što ćete sa svojim životom?
Ja vam ne mogu pomoći jer ni ja to još nisam dokučio.
Ali iako nemamo sve odgovore,
ipak možemo biti prelijepi zajedno.
Hej, ekipo. To sam ja, Marco.
Dobro došli natrag na moj kanal.
Ako me ne poznajete, pripremite se jer ćete me dobro upoznati.
Ja sam vizažist i profesionalac u industriji ljepote.
Radim s najvećim brendovima,
uključujući i s jednim jedinim, najoriginalnijim: Madolyninim glamurom.
Kliknite dolje za 10 % popusta i unesite kod MARCO.
Ja sam donekle influencer. Možda ste gledali moje sadržaje.
Ima svega...
IZAZOV SITNE RUKE
Ovo još niste vidjeli.
A možda ste vidjeli i moju majku.
Obožava mi pomagati s mojim sadržajima.
Pričaj nam o svojoj beauty rutini.
Kakvoj beauty rutini?
Daj, moje gledatelje zanima.
Koje gledatelje?
To je bilo drsko.
Šminka je moj život.
Ne samo zato što je to jedino u čemu sam dobar...
Nego zato što mi pruža samopouzdanje
i osjećate se kao da ste netko i nešto.
A kad se dobro našminkate, znate da nešto značite.
Ako želite znati više, lajkajte ovaj video,
pretplatite se i uključite obavijesti.
Priključi nam se, dušo, jer ćemo zajedno uspjeti.
Skupa ćemo ukrasti tu krunu.
A prije negoli odeš, upamti jedno.
Lijepa si. Ponovi.
322 PRETPLATNIKA
ODVJETNIČKI UREDI
Zakasnit ću na posao više nego obično.
Zašto sam ovdje?
Jer sam ti našla posao.
U programu obuke pomoćnika odvjetnika.
Tražila sam partnere za uslugu.
Sve je ovo tvoje.
To ćemo popraviti i onda je tvoje.
Već imam posao.
Stručnjak za ljepotu. Imam i pločicu s imenom i sve.
Marco, imaš 22 godine
i prodaješ šminku u trgovačkom centru, i to honorarno.
Žao mi je, vrijeme je isteklo.
Moraš ući u stvarni svijet. Za početak ćeš mi plaćati stanarinu.
Stanarinu?
Majci?
To ne može biti po zakonu.
Trebam odvjetnika.
Znam da zvuči strašno,
ali počni ozbiljno shvaćati život.
A ne možeš dok ne plaćaš svoje troškove.
Tko zna? Možda ti se čak i svidi.
Mislio sam da će moj život biti malo više od ovoga.
Da, svi mi želimo više,
ali katkad moramo biti sretni kad imamo dovoljno.
To je to zasad, moje ljepotice,
ali upamtite ovo.
Ti si zvijezda.
I vrijediš.
Ako ti itko pokuša reći nešto drugo,
ne slušaj ih, slušaj sebe.
Iako ono što kažu ima smisla
i počinješ se brinuti da možda imaju pravo.
Ne zaboravi da si lijepa.
Ponovi.
Hej, Marco. Kako ide s kanalom?
Ne, zapravo me ne zanima.
Zanima me samo koliko ćeš proizvoda uvaliti
Carmen Sandiego koja stoji ondje.
Hej, Marco? Imaš zadatak.
Idi ga obaviti.
MADOLYNIN GLAMUR
Pozdrav. Mogu li vam kako pomoći?
Nadala sam se da ćete vi meni reći.
Je li vam već netko rekao da nalikujete...
Da.
Stalno mi to govore.
To ste vi. Vi ste Madolyn Addison.
Madolyn Addison glavom i bradom.
-Što mi je činiti? Naklon? Evo. -Molim te, ne.
Zašto kupujete vlastitu šminku u trgovačkom centru?
Centar bi trebao biti vaš.
Volim shvaćati klijente. Kako kupuju, što vole.
Upravo gledate jednog od vaših klijenata.
Sva je šminka koju upravo nosim Madolynin glamur.
Misliš da me možeš dotjerati?
Želite da vas našminkam?
Najbolji je način prodaje proizvoda upotrijebiti ga.
Recite mi nešto, Madolyn Addison.
Zašto je svjetski supermodel pokrenuo carstvo šminke?
Jer nitko nije mislio da ja to mogu.
Ne pretjeruješ li malo s tim konturama?
Uz dužno poštovanje, ovo je Madolynin glamur.
Ne možete pretjerati s 20 nijansi bež boje.
Nazivaš li to moju šminku blijedom?
Ne. Ali smijem li biti iskren?
Ne prodaje se kao prije.
Naši klijenti smatraju da je sigurna.
-Nikad se ne mijenja. -Prodajemo klasičan izgled.
Znam, ali...
Možda vaši klijenti žele više.
Znam da ja želim.
Trebam slobodu.
Moram osjetiti fantaziju.
Moram osjećati kao da je sve moguće.
Jer kad se ujutro šminkam,
nisam neki dečko koji živi s mamom i ne može pronaći pravi posao.
Mogu biti zvijezda, diva.
Mogu biti što poželim.
I to je to, hoću reći...
Ovo je više od boje ili šljokica.
To je terapija u tubici.
Čarolija u bočici.
Jer ne dotakne samo vaše lice.
Dotakne vas.
Predivno.
Malo mi je neugodno pitati,
ali možete li mi pomoći da ostvarim mjesečni prodajni cilj?
Sve mi zamotaj.
Voliš li raditi ovdje, Marco?
Da, ali uskoro ću morati prekinuti.
Mama želi da pronađem pravi posao.
Zbilja?
Mislim da imaš reći štošta važnog o šminki.
A znam nekoga tko bi možda imao radno mjesto.
GLAMUR
Ta žena već ima asistenticu, ali ipak će zaposliti tebe?
Da, kao drugog asistenta.
Kao Andy u Vrag nosi Pradu,
samo što ja ne trebam preobrazbu jer već izgledam famozno.
Znam koliko ti znači biti u svijetu ljepote ili mode i tako to,
ali ne možeš odbiti program obuke pomoćnika
zbog posla na minimalcu.
Plaća dvadeset dolara po satu.
S prekovremenima.
I povlasticama.
Zvuči predobro da bi bila istina.
Prihvati posao i probudit ćeš se u kadi s ledom bez bubrega.
Ne mogu ti to dopustiti.
Zašto ne? Tako ću plaćati stanarinu.
Jer je to lak način da se izvučeš.
I nikad ne želiš raditi.
Uređivanje mojih videa traje satima.
-Bome radim posao. -I kamo te to odvelo?
Nikamo.
Zaglavio sam.
Ne budem li radio nešto što mi je uistinu bitno,
zašto bih uopće išta radio?
Mislila sam da bi htio raditi sa mnom,
svojom mamom, osobom koja te odgojila i koja te voli.
Oprosti, nosim novi serum koji blokira snagu osjećaja krivnje koji mi nabijaš.
Dobro. Tužiteljstvo je reklo svoje.
-Misliš... -Zabavi se na novom fensi poslu.
Moj Bože! Hvala ti!
Slušaj. Reci mi nešto.
Što točno znači famozno?
Kad si lijepo odjeven s dobrom šminkom.
To sam i mislila.
MADOLYNIN GLAMUR
Bok, ja sam Marco Mejia.
-Novi asistent gđe Addison. -Kasniš.
-Oprostite, vlak je bio užasno spor. -Poradi na tome.
Ja sam Venetia Kelaher, Madolynina prva asistentica.
Što se tebe tiče, ja sam sve i svatko
što ti je bitno dok si ovdje,
ma koliko dugo ili kratko potraje.
Usredotoči se jer ja ne ponavljam.
Imaš li pitanja? Dobro. Pođi sa mnom.
Madolynin glamur jedan je od najuglednijih
brendova u industriji ljepote.
Za to je uvelike zaslužan naš direktor prodaje,
Madolynin sin, Chad Addison.
Moj Bože. Njegovi trbušni mišići imaju trbušne mišiće.
I tvoji bi imali da vježbaš šest puta dnevno.
To je superzvijezda iz trgovačkog centra?
Ima ime.
Marco Mejia.
Lijepe štikle, Marco. I ja imam iste.
Zbilja? Nosimo li isti broj?
To je bila šala.
Šalio sam se.
Zaboravila sam te upozoriti.
Chad je duhovit.
Da, mislim, štikle?
Ja?
Jesam gej, ali nisam...
Gej.
To je bila još jedna šala?
Dobro. Idemo da se ne umiješa Odjel za ljudske potencijale.
Osjećam malu napetost između tebe i Chada.
Neki su se od nas potrudili za ovaj posao, neki su dobili na lutriji sretne sperme.
Trudim se biti profesionalna. Uglavnom.
Ovo je Odjel za dizajn proizvoda.
Svako naše umjetničko djelo, brendiranje i ambalaža
koji završe na Madolyninom stolu kreće odavde.
Bene, Britt, ovo je Marco, Madolynin novi drugi asistent.
Bok, ja sam Marco.
Da, jesi.
Imaš li pitanja? Trebaš li pomoć?
Jesi li žedan? Samo sam malo gucnuo.
Postane ovakav kad je uzbuđen.
Ne postajem nikakav, posebice kad sam uzbuđen, a nisam.
Ali mogao bih biti.
Zašto ona uopće govori o tome?
Dobro došao u obitelj, Marco.
Dobro se brini za njega. Treba ga zadržati.
Hoću samo zato što si lijepo zamolila.
-Sviđa ti se. -Nitko mi se ne sviđa.
Makni se.
To mi je najdraži film, ali loš je.
Napokon! Moj stažist za društvene mreže.
Ne. Ovo je Marco Mejia, Madolynin drugi asistent kojeg je sama odabrala.
Marco, ovo je Alyssa.
Stvara originalne sadržaje na svim našim platformama
s najnovijim proizvodima koje predstavljaju partnerski influenceri.
Alyssa kaže dobro došao u Madolynin glamur.
I to radi. Često.
I ja stvaram sadržaje. Trebala bi me zapratiti.
Bih, ali imaš samo tisuću pratitelja.
Pola su botovi pa ne mogu. To bi uništilo moj brend.
Imam račun za stopala s više pratitelja.
Račun s njezinim stopalima pravi je hit.
Alyssa kaže da trebamo surađivati. Doći ćeš do pet znamenaka.
Nađi mojeg asistenta Nikuda, on će to srediti.
-Nikuda? -Volim ljepotu.
Je li on ozbiljan?
Da, jest.
A jesi li ti?
Jesi li se već uplašio?
Nema šanse. Došao sam rasturiti.
Imaš petogodišnji plan, zar ne?
Pet godina? To su cijela dva Gagina razdoblja.
Za pet ću godina imati svoju tvrtku u industriji ljepote.
A za to su potrebne veze.
Ali ako uspiješ ovdje,
sva su ti vrata u ovom poslu otvorena.
Ma što radio, ništa ne diraj.
Bokić.
Čini se kao da je bilo jučer.
Nedostaje li vam to kad?
Osamdesete? Pobogu, ne.
Previše pjene u kosi, premalo čupkanja obrva.
Mislio sam na manekenstvo.
Moda, partiji, muškarci...
Droga, za što sam bila premlada da bih je kušala.
Ne, taj je tulum završen.
Sad vodim posao i to možda ne zvuči tako uzbudljivo,
ali definitivno me ispunjava.
To je sjajno.
Zvučite vrlo...
ugodno.
Ugodno?
Volim samopouzdanje kod svojih zaposlenika, Marco.
Ako imaju potrebne vještine koje ga opravdavaju.
Venetia?
Pozdrav, ljepotice. To sam ja, Marco.
Prošao je cijeli tjedan otkako sam počeo raditi za Madolynin glamur.
I opet sam se vratio
da vas provedem korak po korak.
Što je potrebno za uspješno šminkanje?
Koncentracija. Morate se potruditi i odraditi težak posao.
Vjerujte mi, ja se trudim.
Ajme, posvuda se prolila.
Ne mogu mi dati ništa što ne bih mogao riješiti.
U stvarnom svijetu stršim.
Ali ovdje se izdvajam i ističem. Pozdrav. Pričekajte malo.
Cvatem.
Ovaj je posao kao dašak svježeg zraka.
Kako ide novom dečku?
Pada na ljestvici kao singl Katy Perry.
Dobro. Bila sam zabrinuta.
Zabrinuta? Zašto?
Sjećaš se kako si ti dobila posao?
Uzela me za drugu asistenticu.
Netom prije negoli je otpustila prvu.
Ali ne ide mu pa nemaš brige. Zar ne?
Da.
To je zasad to od mene, moje ljepotice,
ali vraćam se sutra i svaki ću dan živjeti san s vama.
Jer smo tek počeli.
No prije negoli odem, upamti.
Lijepa si. Ponovi.
Znaš da smo isto to poslali Sephori lani?
Ispravak, to smo poslali svima lani.
Možda nam zato maloprodaja opada godinu za godinom.
Naravno, dobro.
Mogli bismo malo riskirati,
unijeti promjene.
Ili...
Što vas čini lijepima?
Mi. Vendemiaire.
Četrdeset dva brenda, šest kontinenata, a vi ste jedni jedini.
Vendemiaire. Više ste od ljepote, više nego ikad.
Mogli bismo prodati najvećem carstvu u svijetu ljepote na svijetu
i zgrnuti brdo love.
Napokon su se javili? Nije da ih ne zanima?
Zanima ih.
Vrlo.
A najbolje od svega je što žele zadržati tebe i tvoj kreativni glas.
I dalje ćeš sve voditi, ostat ćeš glavna.
Dobit ćemo novac koji nam je potreban za rast i širenje...
I inovacije?
Ostavimo sjajilo za usne TikToku. Mi smo brend s pričom i poviješću.
Hoćeš reći mi smo blijedi.
Uspješni smo,
za razliku od 90 % novih brendova svake godine koji ne uspiju.
Pronaći ćemo pojas za spašavanje i očuvati tvoju ostavštinu.
Nemojmo to odbaciti.
Sastanak za pet minuta.
Venetia, je li se Marco vratio?
Baš je preuzeo nove uzorke. Praktički je u dizalu.
Vjerojatno je bio zauzet sadržajima za svoj kanal.
Uočila si da je stalno na mobitelu?
Sviđa mi se. Ima svoje mišljenje, zanimljiv je.
To trebamo ovdje.
Ima perspektivu naših klijenata.
To nam nedostaje.
Što to znači ako ne zna raditi posao?
Što ti misliš?
Dajte mu vremena. Bit će on dobro.
Ja ću ga podučiti. Nije da ja nekamo idem, zar ne?
GDJE SI? DOLAZI ODMAH!
Dobro.
GDJE SI? DOLAZI ODMAH!
Daj.
Da. To.
Bok.
Ja sam Marco. Morate voziti užasno brzo jer već kasnim.
Bok, Marco.
Ja sam Parker.
Ti si...
u mojem Uberu.
Provjeri još jednom. Moj je crni Prius.
I moj. A ti si u njemu. Vidiš?
Naravno da sam ušao u pogrešan Uber.
Ovaj tjedan sve zeznem. Mogu i ovo.
Hej, uspori malo.
Sve će biti dobro.
Valjda sam stavio vodootpornu maskaru jer ću se rasplakati.
Ne. Nećeš.
Kamo ideš?
Hudson Yards.
I ja. Imamo sreće.
Tvoj je dan iz minute u minutu sve bolji.
Vjeruj mi, bit će sve gori.
Naporan posao?
Da.
Tonem gore od nastavka Terminatora.
A ni ne znam zašto. To je šminka.
Ja sam šminka.
Ne mogu ja to.
Teško je. To je pravi posao.
Što ću sad?
Nećeš odustati.
Možeš raditi i teške stvari, zar ne?
Da.
Hej, nemoj biti prestrog prema sebi.
Svi griješimo.
Sranje.
Hej. Znam da bih trebala biti ovdje, ali moram li biti ovdje?
Jer mi je već dosadno.
Oprostite što kasnim. Promet.
Jesi li ga pozvao van?
Da, izlazimo na Nigdarjevo u nepostojeći sat.
Pozovi ga. Ako odbije, maznut ću ga.
-To je napad. A sad sam suučesnik. -Dobro.
Neću pozvati van nikoga tko radi ovdje, dobro?
Chade, ti si.
Kad sam došao ovamo sa Stanforda, nisam znao što je gondola.
Gondola? Onaj čamčić u Italiji, ne?
Pogrešno, Chade!
Da, to jesu brodići u Italiji i na drugim mjestima.
Ali nama znače mnogo više.
Nama su to ove velike svjetlucave stvari
gdje su izloženi naši proizvodi na prodajnim mjestima,
prepune zrcala i svjetala
i otisaka prstiju žena koje ih dodiruju.
A potrošaču
gondola može biti veći poticaj za kupnju
nego cijeli naš marketing.
To je činjenica koju ne možete ušminkati.
Bože.
Dame i gospodo, nakon šest mjeseci istraživanja i redizajniranja,
s ponosom vam predstavljam
posve novu gondolu Madolynin glamur.
Novu? Pa ista je.
Ne, mama, pogledaj. Kvakice su sad okrugle tako da...
Za to je bilo potrebno šest mjeseci istraživanja?
Istraživanje je pokazalo da se ljudima već sviđaju gondole.
Zašto redizajnirati nešto što funkcionira?
-Zašto uopće redizajnirati? -Upravo tako.
Želim vidjeti nove prototipove u gondolama.
-Kod Marca su. -Da.
Mislim da su mi ostali u Uberu.
Ovo baš i nije tvoj tjedan, zar ne?
Žao mi je. Neće se ponoviti.
Imaš pravo. Neće.
Dobio sam otkaz?
Izgubio si prototipove proizvoda.
To su poslovne tajne.
Naravno da si dobio otkaz!
Žao mi je što ovo nije uspjelo.
-Zbilja? -Da.
Znam da sam ovdje bio kratko,
ali sve ću zauvijek pamtiti.
A imam osjećaj da ćete i vi.
-Vratimo se na posao, može? -Hvala.
Dobro, Uber ne zna u kojem je autu Marco ostavio uzorke
jer to nije bio njegov taksi,
a neće nam dati popis svih vožnji do Hudson Yardsa
zbog privatnosti. Dakle, imamo problem.
Ako Vendemiaire sazna da ne štitimo intelektualno vlasništvo,
cijela je prodaja propala.
Ne ako krenemo ispočetka.
Ispočetka? Kako to misliš?
Želiš odbaciti prototipove proizvoda?
Pokušavamo prodati tvrtku. Nije pravi čas za poigravanje.
Onda je nećemo prodati. Neću igrati na sigurno.
Misliš da ja igram na sigurno?
Nisam to rekla.
Ali čini mi se da jesi. Što to znači?
-Misliš da nemam ideje? -Chade.
Zbog onog malog iz trgovačkog centra, zar ne?
Ušeće neki tvink u štiklama
i odjednom tvoj vlastiti sin ne može doprijeti do tebe.
Samo...
Marco je shvatio što žele naši klijenti.
A ja ne?
Znaš što? Ne brini se.
Idem na posao i učinit ću sve da ovo sredim prije negoli bude prekasno.
Nadam se da ti je to dovoljno dobro.
U redu. Dobro.
Dobro.
Venetia?
Venetia, što radiš ondje dolje?
Ne znam. Što ti radiš gore?
Donijela sam nove odabrane uzorke.
Za Madolynim si računalom.
Ne, nisam.
Još jedna izmišljena kriza zbog koje previše razmišljaš i pretjeruješ?
Ma što bilo, još nije prekasno da to sredimo.
Ovo nije izmišljena kriza.
Ovo je prava kriza jer si imala pravo.
Madolyn je zaposlila Marca da zamijeni mene. Moram pronaći dokaz u laptopu.
Trebam nešto gdje mogu pronaći otisak njezinog prsta...
Otpustila je Marca. Dobro si.
Misliš da bi promaknula nekoga koga je htjela otpustiti?
Tri sam godine ovdje bez promaknuća.
Mislila sam, možda jer smo mala tvrtka.
Određen broj mjesta i moraš čekati svoj red.
Ali što ako nije tako? Što ako... nije zadovoljna?
Znam jedan način na koji ćeš dobiti otkaz.
Ako te uhvati da joj hakiraš MacBook.
Idi kući,
zapali ovo,
gledaj Shondu i nemoj napraviti ništa ludo.
-Dobro. U redu. -U redu.
Hajde.
-Hvala na sladoledu. -I mislila sam da će ti trebati.
Nisam mogao uhvatiti korak.
-Imala si pravo. -Naravno. Uvijek imam pravo.
Mislio sam da sam sve posložio.
Napokon bih radio nešto uzbudljivo i našao sam što bih trebao raditi.
Ispočetka nisam htjela svoj posao.
Htjela sam više. Imala sam planove.
A onda se pojavio Voldemort, a malo poslije došao si i ti.
Ne bi više trebala zvati tatu tako. J. K. odavno nije u trendu.
Prije negoli sam ga upoznala,
planirala sam upisati najbolji pravni fakultet ili barem dobar.
Bila bih uspješna odvjetnica,
radila bih u poslovnom središtu, pila koktele
i uskladila osobni i profesionalni život.
A sad sam samohrana majka koja se bavi registracijom žigova.
Ti si jedino što sam napravila, a da je bitno.
Zato sam stroga.
Zato mi je stalo.
Ti si moje "više".
Potratiš li svoj život,
onda sam ja potratila svoj.
Ne vjerujem što ću reći, ali moraš se vratiti.
Sutra se vrati u Glamur. Vratit će te na posao.
-Da? -Da.
Riskiranje je jezivo, ali još je strašnije gledati te kako odustaješ.
Dobro, ne mogu ušetati onamo i zahtijevati da me vrate na posao.
-Zeznuo sam. Izgubio sam uzorke. -Onda ih pronađi.
-A kako? -Stalno visiš na mobitelu.
Valjda nečemu služi.
Ostavio sam ih u Uberu s osobom odjevenom kao da ide u teretanu.
Ljudi idu Uberom u teretanu?
-Bio je bijelac? -Dobro, da, to sve objašnjava.
U Hudson Yardsu je Equinox.
Onamo je išao. Kladim se da ću ga pronaći ondje.
Kako? Nisi član, a to je skupo mjesto.
Imaš pravo. Nisam član.
Ja sam muljator.
-Šteta za Marca, ha? -Da.
Sad ga barem možeš pozvati van kad više ne radi ovdje.
-Nemam njegov broj. -Imam ja.
Ne želim, dobro?
Bilo bi jezivo i čudno i vjerojatno bi odbio.
Pogledaj njega.
A vidi mene.
Ali da ga i pozovem van... a neću...
Što bih rekao?
Bilo što.
Samo reci jasno i glasno.
Katkad u životu, ako nešto želiš, moraš poduzeti sve da to dobiješ.
Imam ludo pitanje. Ako sutra odlučim otkazati,
nećete mi naplatiti, zar ne?
Pitam onako, teoretski.
Sad lijevo. Desno.
Jednom snažno.
Parkere?
Da?
To sam ja, Marco. Ja...
Ostavio sam nešto u Uberu neki dan.
Da, jesi.
Imam to ovdje.
-Imaš? -Da.
Tehnički je sad moje, ali...
Mogu ti napraviti uslugu.
Ni ne slutiš koliko si me spasio.
-Što je unutra? -Ne tiče te se, heteriću.
Ali hvala ti. Zbilja.
-Moram ići. -Mogu li ti dati savjet
prije nego što pobjegneš?
PARKER ŽELI PODIJELITI KONTAKT
Pazi malo na to...
koga nazivaš heterićem. Može?
Vidimo se.
Super za mene.
Marco. Hej, ne možeš samo tako ušetati ovamo.
Tvink na predekspozicijskoj profilaksi. Mogu što poželim.
Naši uzorci.
-Kako? -Upotrijebio sam mobitel.
Možda nisam dobar u svemu, ali u tome jesam.
Odlično. Ali ako misliš da ćemo te vratiti na posao...
Pusti da kaže što je došao reći.
Nisam savršen.
Moram mnogo učiti.
Loš sam u matematici, najstariji film koji sam pogledao bio je Titanic
i ne znam tko je Cher.
Možda sam mlad i čudan i nerealističan,
ali mogu to popraviti.
Mogu s vremena na vrijeme spustiti mobitel i mogu učiti,
mogu rasti.
Pitanje je možete li vi.
Jer ova je gondola smijurija.
Naravno da je ista. Sve je ovdje isto.
Ništa se ovdje nije promijenilo.
Osim vas.
Što se dogodilo kraljici koja je izgradila ovu tvrtku
jer su joj svi rekli da neće moći?
Tko je odlučio ljudima dokazati da griješe?
Toliko ste usmjereni na to što ljudi žele
da ste posve zaboravili što ljudi trebaju.
Nadahnuće. Ljubav.
Svjetlost.
Imate najvažniji posao na svijetu.
Dati ljudima poput mene razlog da ujutro ustanu iz kreveta.
Dajete nam priliku da budemo što god poželimo.
Ali ako ste doista odustali,
onda ću izaći kroz ona vrata.
I neću se vraćati.
Pa...
Hvala, Marco.
-Venetia, baci ove uzorke. -Molim?
I gondolu. Možemo mi bolje.
Ne, mama. Gondola je...
Imamo najbolje klijente u ovome poslu.
Želim da se osjećamo isto kao i oni kad koriste naše proizvode.
Kao da je sve moguće.
Nadam se da si ponio dodatnu odjeću.
Mislim da ove hlačice nisu prikladne za radno mjesto.
Želi li reći...
Daje ti drugu priliku.
Iskoristi je.
Maknite se, ja sam gej!
Ja sam Ben.
Da, radiš s onom curom u Odjelu dizajna proizvoda.
Da? Da. Mislim, naravno da...
Ja sam Ben.
Želiš li možda koji put na piće?
Misliš kao spoj?
Ne, to bi bilo neprikladno.
Radimo zajedno.
Ne, mislio sam samo da se malo podružimo.
Činiš se kul.
Da?
Da.
Dobro. Da.
Zvrcni me ili pošalji poruku.
Dobro.
-Netko je dobro raspoložen. -Ja?
Ne, ne. Normalnog sam raspoloženja.
-Jesi. Pozvao si ga van. -Nikoga nisam pozvao van. Suludo.
-Ti si luda. Da. -Ne, nisam.
Na posao.
Vogue Italia, Dazed, i-D, ledena kava za tebe,
trostruka, mlijeko, više pjene i dvostruka šalica za našu kraljicu.
Odlično obavljeno.
I k tome si u štiklama.
Ako trebam niske pete da obavim posao, onda ne radim svoj posao.
Moram u WC.
Ti se pobrini za pozive i odnesi Madolyn njezinu kavu.
Neću dopustiti da podbaciš.
Bok, Madolyn. Smijem li samo reći da...
Marco, ovaj posao nije samo sjaj i glamur.
Uključuje i naporan rad.
Šminka ti može pomoći da odlučiš tko želiš biti danas,
ali tko ćeš postati...
to ovisi o tebi.
To je tako dubokoumno.
Moram to zapisati.
Radije se prvo javi.
Da.
Venetia.
-Kako ti se sviđa onaj novi klinac? -Marco?
Zabavan je. Pametan.
Vjerojatno će za tjedan dobiti moj posao. Drago mi je što si pitao.
-Ne sviđa ti se, zar ne? -Ne, sviđa mi se on.
Samo mi se ne sviđa što će mi ukrasti posao jer sam tvojoj mami
očito dosadila.
Ne kužim. Ovdje je tjedan dana
i zbog njega sve nanovo promišlja.
Zeznut će posao s Vendemiaireom, znam da hoće.
Očito smo oboje nadrapali.
Ne ako nešto poduzmemo.
Recimo?
Uništimo tog tvinka.
Maknut ćemo ga i poslati za štand sa šminkom odakle je došao.
Želiš da sredim da Marco dobije otkaz da bih spasila svoj posao?
Žalim, Chade, ali ja nisam takva.
Možda će zvučati surovo,
ali ovaj posao nije samo sjaj i glamur.
Mi smo ratnici koji proizvode kremu za konturiranje.
Mi smo vojnici koji prodaju olovku za usne.
Želiš pobijediti?
Onda ćeš se morati boriti.
Što je potrebno za uspješno šminkanje?
Koncentracija.
U OVOJ SEZONI
Ako uspiješ ovdje, sva su ti vrata u ovom poslu otvorena.
Moraš birati borbe, osobito kad su usmjerene protiv šefičina sina.
Zbilja si jako zabavan.
Moram to napraviti kako treba. Mnogi računaju na mene.
-Moraš vjerovati samoj sebi. -Koliko ste bliski?
Spominje li me?
Zabavan je, sladak je. Obožava me.
To ne bi bilo profesionalno.
Čekaj, poznajem te. Ti si Marcov dečko.
Tako me nazvao?
Ima drugog tipa.
Ako nešto želiš, moraš poduzeti sve da to dobiješ.
Malo ovoga i postaje ozbiljno.
Ne mogu mi dati ništa što ne bih mogao riješiti.
Bok, Marco.
Trebat ću sav vaš kreativni talent
da kažem nešto što je zbilja bitno.
Nisam preponosna da kažem da sam se ja dosjetila slogana.
-Iz stare pjesme koju sam čula. -Nije baš tako stara.
-To je zbilja stara pjesma. -Nije.
POGLEDAJTE SVE NASTAVKE SAD
Prijevod titlova Aleksandra Scukanec